# REPUBLIKA HRVATSKA Razina: 22

**ZAGREBAČKA ŽUPANIJA RKP: 27079**

**OPĆINA PISAROVINA Matični broj: 02563517**

**Trg hrvatskih velikana 1 Šifra djelatnosti: 8411**

**10451 PISAROVINA**

**OIB: 36826343679**

## BILJEŠKE UZ BILANCU

**ZA RAZDOBLJE 01.01.2019.-31.12.2019.**

**Bilješka broj 1.**

**AOP 001 IMOVINA**

 Vrijednost imovine Općine Pisarovina iznosi 92.215.179 kn i veća je u odnosu na 31.12.2018. godine 1,4% odnosno za 1.300.015 kn.

**Bilješka broj 2.**

**AOP 003 Neproizvedena dugotrajna imovina**

Vrijednost neproizvedene dugotrajne imovine je veća od vrijednosti prethodne godine za 0,1% godine i iznosi 24.607.972 kn.

**Bilješka broj 3.**

**AOP 007 Proizvedena dugotrajna imovina**

 Vrijednost proizvedene dugotrajne imovine je 0,1 % veća u odnosu na prethodnu godinu i iznosi 63.987.441 kn.

**Bilješka broj 4.**

**AOP 010 Poslovni objekti**

Vrijednost poslovnih objekata povećala se za 3,7 % u odnosu na isto razdoblje 2018. godine, a do povećanja je došlo zbog dogradnje dječjeg vrtića Potočić Pisarovina čija je vrijednost 672.262 kn.

**Bilješka broj 5.**

**AOP 011 Ceste, željeznice i ostali prometni objekti**

U 2019. godini povećala se vrijednost cesta, željeznica i ostalih prometnih objekata u iznosu od 1.352.663 kn od čega se odnosi na rekonstrukciju nerazvrstane ceste Mikše-Salajci iznos od 1.233.882 kn, na investicijsko održavanje nerazvrstanih cesta iznos od 31.906 kn i na glavni projekt šumske prometnice Culerovo-Jagodnjički put iznos od 86.875 kn.

**Bilješka broj 6.**

**AOP 012 Ostali građevinski objekti**

Vrijednost ostalih građevinskih objekata je veća za 1,1 % od prethodne godine i iznosi 6.458.053 kn. Do povećanja je došlo zbog modernizacije javne rasvjete u iznosu od 69.437 kn.

**Bilješka broj 7.**

**AOP 013 Ispravak vrijednosti građevinskih objekata**

Ispravak vrijednosti građevinskih objekata na dan 31.12.2019. iznosi 11.476.997 kn i veći je odnosu na 2018. godinu za 26,9% odnosno za 2.429.455 kn.

**Bilješka broj 8.**

**AOP 015 Uredska oprema i namještaj**

Došlo je do povećanja na ovoj stavci za 5,6 %. U 2019. godini nabavljena je računalna oprema u vrijednosti 12.538 kn, dok je rashodovana u vrijednosti od 4.776 kn i nabavljen je uredski namještaj u iznosu od 8.428 kn.

**Bilješka broj 9.**

**AOP 023 Ipravak vrijednosti postrojenja i opreme**

Ispravak vrijednosti postrojenja i opreme na dan 31.12.2019. godine iznosi 4.817.431 kn.

**Bilješka broj 10.**

**AOP 030 Knjige, umjetnička djela i ostale izložbene vrijednosti**

Došlo je do povećanja vrijednosti jer su u 2019. godini nabavljena umjetničkih djela – bista: Stjepana Radića, dr. Franje Tuđmana, dr. Ante Starčevića na Trgu hrvatskih velikana u Pisarovini te bista Vladimira Nazora kraj osnovne škole Vladimira Nazora u ukupnom iznosu od 185.463 kn.

**Bilješka broj 11.**

**AOP 040 Nematerijalna proizvedena imovina**

Vrijednost nematerijalne proizvedene imovine je 177.247 kn što je za 29,6 % manje nego u 2018. godini. U 2019. godini nabavljena je nematerijalna proizvedena imovina u iznosu od 142.117 kn dok je rashodovana je imovina u iznosu od 6.613 kn.

**Bilješka broj 12.**

**AOP 051 Dugotrajna nefinancijska imovina u pripremi**

Došlo je do povećanja dugotrajne nefinancijske imovine u pripremi u iznosu od 344.283 kn, odnosno za 9,4%. Na izgradnju reciklažnog dvorišta odnosi se iznos od 273.733 kn te 70.550 kn na izgradnju video nadzora u Poduzetničkoj zoni.

**Bilješka broj 13.**

**AOP 064 Novac u banci i blagajni**

Novac u banci i blagajni iznosi 815.292 kn.

**Bilješka broj 14.**

**AOP 080 Ostala potraživanja**

Ostala potraživanja iznose 72.687 kn. Odnose se na potraživanje od Ministarstva financija temeljem Zakona o prodaji stanova na kojima postoji stanarsko pravo u iznosu od 69.951 kn te na potraživanja od HZZO-a u iznosu od 2.735 kn.

**Bilješka broj 15.**

**AOP 128 Dionice i udjeli u glavnici**

 Općina Pisarovina ima u vlasnički udio u komunalnim poduzećima Komunalno Pisarovina d.o.o. u iznosu od 175.500 kn i Vode Pisarovina d.o.o. u iznosu od 20.000 kuna.

**Bilješka broj 16.**

**AOP 140 Potraživanja za prihode poslovanja**

 Ukupna potraživanja za prihode poslovanja iznose 1.517.222 kn i povećala su se u odnosu na stanje na početak godine za 33,2% .

AOP 141 Potraživanja za poreze (porez na tvrtku, potrošnju alkoholnih i bezalkoholnih pića i kuće za odmor) iznose 384.949 kn i smanjila su se u odnosu na stanje s početka godine za 13%.

AOP 151 Potraživanja za prihode od imovine se odnose na potraživanja za koncesije te najam i zakup općinskih prostora i površina, potraživanja za zatezne kamate i najvećim dijelom na potraživanja za ostale prihode od nefinancijske imovine ( prihode koji se ostvaruju temeljem legalizacije bespravno sagrađenih objekata), a iznose 286.310 kn, što je za 55,3% manje u odnosu na stanje s početka godine . Na potraživanja za koncesije odnosi se iznos od 216.883 kn, iznos od 28.973 kn se odnosi na potraživanja za Naknadu za zadržavanje nezakonito izgrađene zgrade u prostoru ( naknada za legalizaciju), iznos od 5.878 kn od zakupa i iznajmljivanja imovine i iznos od 34.576 kn od zateznih kamata.

AOP 152 Potraživanja za upravne i administrativne pristojbe i prihode po posebnim propisima se odnose na potraživanja za komunalnu naknadu, komunalni doprinos, naknade za priključenje na komunalnu infrastrukturu, naknadu za uređenje voda i šumski doprinos, a iznose 276.132 kn, što je smanjenje u odnosu na početno stanje za 53,4%. Najveći iznosi se odnose na potraživanja za komunalni doprinos- 44.069 kn, komunalnu naknadu – 122.365 kn i naknadu za uređenje voda -109.697 kn. Do smanjenja u 2019. godini je došlo iz razloga što je dio potraživanja otpisan temeljem Odluke o otpisu potraživanja KLASA: 021-05/19-50/11, URBROJ: 238/21-01-19-14 od 12.prosinca 2019. dok je dio potraživanja naplaćen.

AOP 153 Potraživanja za prihode od prodaje proizvoda i robe te pruženih usluga u 2018. godini odnosila su se na potraživanja za vlastite prihode, a iznosila su 6.422,00 kn. Navedena potraživanja odnosila su se na priključke za vodovod u iznosu od 2.860,89, a te poslove je Općina povjerila komunalnom poduzeću te se radilo samo o preostalim potraživanjima za ranije izvedene priključke te iznos od 3.560,81 kn koji se odnosio na potraživanje prema Hrvatskim vodama za obavljenu uslugu naplate Naknade za uređenje voda ( 10% od naplaćenog iznosa prihod je Općine Pisarovina). U 2019 godini navedenih potraživanja nije bilo iz razloga što je iznos od 2.860,89 kn otpisan temeljem Odluke o otpisu potraživanja KLASA: 021-05/19-50/11, URBROJ: 238/21-01-19-14 od 12.prosinca 2019. dok je preostali iznos naplaćen.

AOP155 Potraživanja za kazne i upravne mjere te ostale prihode odnose se na potraživanja za općinske kazne i troškove ovrha i iznose 36.645 kn. Došlo je do povećanja navedenih potraživanja zbog većih troškova za provedene ovrhe.

AOP 157 Potraživanja za prihode od prodaje nefinancijske imovine iznose 20.197 kn. U 2019. godini došlo je do smanjenja navedenih potraživanja iz razloga što je dio potraživanja koji se odnosio na potraživanje za prodaju zemljišta u poduzetničkoj zoni Pisarovina na temelju sklopljenih Predugovora u iznosu od 66.595 kn otpisano dok je dio naplaćen. Potraživanja za otkup stanova na kojima postoji stanarsko pravo iznosi 20.197 kn.

**Bilješka broj 17.**

**AOP 158 Rashodi budućih razdoblja i nedospjela naplata prihoda**

Rashodi budućih razdoblja odnose se na pretplate na pisano izdanje časopisa Računovodstvo i financije i TEB za 2019. godinu.

**Bilješka broj 18.**

**AOP 163 Obveze**

 Obveze iznose 2.832.536 kn i smanjene su u odnosu na prošlu godinu za 22,6%.

AOP 165 Obveze za zaposlene iznose 108.300 kn.

AOP 166 Obveze za materijalne rashode iznose 251.641 kn, a odnose najvećim dijelom- u iznosu od 62.402 kn na trošak električne energije, na radove koji se odnose na tekuće i investicijsko održavanje, a izvršeni su u 12. mjesecu 2019. godine u iznosu od 93.995 kn.

AOP 175 Obveze za nabavu nefinancijske imovine iznose 202.557 kn i dospijevaju na naplatu u 2020. godini, a odnose se na troškove lijevanja bisti u broncu i gips u iznosu od 78.750 kn, za investicijsko održavanje nerazvrstanih cesta iznos od 27.406 kn, za opremu za civilnu zaštitu iznos od 46.237 kn, za opremu za video nadzor iznos od 37.864 kn, za nabavu vozila u iznosu od 12.300 kn.

AOP 193 Obveze za kredite i zajmove iznose 2.075.418 kn, a odnose se odnose na 2 kredita HBOR-a (Fond za regionalni razvoj) (iz 2006. i 2007. godine) za izgradnju magistralnog vodovoda i na kredit iz 2017. godine za nabavu poslovnih prostorija i opreme.

**Bilješka broj 19.**

**AOP 223 Vlastiti izvori**

Vlastiti izvori iznose 92.382.643 kn.

**Bilješka broj 20.**

**AOP 233 Višak prihoda poslovanja**

Podaci u bilanci iskazani su nakon obvezne korekcije rezultata sukladno čl. 82. Pravilnika o proračunskom računovodstvu te je iskazan višak prihoda poslovanja u iznosu od 1.550.895 kn.

Temeljem navedenog postoji odstupanje u odnosu na PR-RAS kako slijedi:

|  |  |  |  |  |  |  |
| --- | --- | --- | --- | --- | --- | --- |
| **Broj računa** | **Naziv računa** | **Rezultat poslovanja 2019. PR-RAS** | **Obvezna korekcija Skupina 6** | **Rezultat prethodne godine** | **Rezultat poslovanja 2019. BILANCA** | **AOP Bilanca** |
| 92211 | Višak prihoda poslovanja  |  5.683.953,00  | - 4.133.058,00  |   |  1.550.895,00  | 233 |
| 92222 | Manjak prihoda od nefinancijske imovine  | - 4.308.504,00  |  4.133.058,00  | - 902.868,00  | - 1.078.314,00  | 238 |

Razlike su nastale zbog provedene obvezne korekcije rezultata na način da se višak poslovanja i manjak prihoda od nefinancijske imovine korigirao za iznos primljenih kapitalnih pomoći i donacija kojima je financirana nabavka nefinancijske imovine u ukupnom iznosu od 4.133.058 kn.

**Bilješka broj 21.**

**AOP 236 Manjak prihoda**

 Manjak prihoda u ukupnom iznosu od 1.466.647 kn čine Manjak prihoda od nefinancijske imovine u iznosu od 1.078.314 kn te Manjak primitaka od financijske imovine u iznosu od 388.333 kn.

**Bilješka broj 22.**

**AOP 244 Izvanbilančni zapisi**

 Općina Pisarovina je u 2010. godini dala jamstvo za zaduživanje općinskom komunalnom poduzeću Poduzetnička zona Pisarovina d.o.o. za izgradnju odvodnje i pročišćavanja otpadnih voda u poduzetničkoj zoni i naselju Pisarovina u iznosu 12.057.501 kn, a 24. srpnja 2014. sklopljen je dodatak jamstvu kojim se daje jamstvo komunalnom poduzeću Vode Pisarovina d.o.o. koje je novi korisnik navedenog kredita na iznos od 7.312.460 kuna. U 2017. godini u izvanbilančnu evidenciju zaknjižena je tužba PLASTFORM XPS d.o.o. -Zahtjev za raskidom Predugovora o kupoprodaji zemljišta sklopljenog dana 16.12.2008. godine u iznosu od 1.408.933 kn koja je isknjižena iz izvanbilančne evidencije dana 31.12.2019. temeljem Rješenja općinskog suda Posl. br. 9 P-3624/2015-22 jer je tužba povućena.

U izvanbilančnoj evidenciji nalaze se primljene i dane zadužnice u iznosu od 4.522.567 kn.

Tablica obveznih bilješki uz bilancu sastavni je dio ovih bilješki.

Pisarovina, 13.02.2020.

Osoba za kontaktiranje: JOSIPA FABIJANIĆ, tel. 01/6291-197

**Zakonski predstavnik:**

###  TOMO KOVAČIĆ